Webinar dedicat diplomației corporative, organizat în cadrul proiectului MARPE Diplo. Înscrie-te și află soluțiile depășirii vremurilor #altfel prin care trecem

Joi, 10 decembrie 2020, va avea loc, începând cu ora 18:00 (ora României), în cadrul proiectului MARPE Diplo, webinarul internațional “Corporate Diplomacy: a Compass for Public/Private Management in Turbulent Times”. 
Invitatul evenimentului este Wilfried Bolewski, fost diplomat german (ambasador în Jamaica, Belize, Bahamas, precum și șef-adjunct al protocolului pentru cancelarii Gerhard Schroeder și Angela Merkel), în prezent profesor de drept internațional și diplomație la Sciences Po Paris, The American University of Paris și Free University Berlin.
Participarea la webinar este gratuită, dar persoanele interesate de subiectul webinarului sunt rugate să se înregistreze în prealabil aici, pentru a primi datele de acces. Limba oficială a evenimentului este engleza.
Webinarul este al patrulea eveniment din cadrul MARPE Talks, după evenimente similare (offline) organizate în 2019 și 2020 în Ghent (Belgia), Valencia (Spania) și București (România). Seria face parte din proiectul Erasmus+ „MARPE Diplo – Developing a European higher education curriculum in public, corporate and civic diplomacy”, despre care puteți afla mai multe informații aici.
Universitatea din București este reprezentată în cadrul proiectului de lect. dr. Anca Anton, cadru didactic la Facultatea de Jurnalism și Științele Comunicării, reprezentant național MARPE Diplo și organizator în februarie 2020 a MARPE Talk Bucharest: „Strategic communication: taking civic movements towards civic diplomacy”.


